Presidenti Nishani nderon një numër shqiptaro-amerikanësh 
Zoti Nishani ndodhet në Nju Jork për të marrë pjesë në punimet e Asamblesë së Përgjithshme të OKB-së dhe për takime me komunitetin shqiptaro-amerikan.
Presidenti Bujar Nishani pati një tjetër takim me komunitetin shqiptar të Amerikës, ku nderoi disa prej atyre që kanë dhënë kontribut në përpjekjet e diasporës për të ndihmuar vendet amë dhe për të forcuar marrëdhëniet me SHBA. Ai tha se dëshironte që ta vazhdonte këtë traditë takimesh me komunitetin edhe tani që është në mbarim të mandatit si President: Ai tha se shqiptarët e Amerikës e kanë ndihmuar vendin e tyre me mënyra të ndryshme: Presidenti Nishani nderoi me Urdhërin e Kalorësit të Skënderbeut: - Ish-drejtorin e sektorit të Euroazisë në Zërin e Amerikës, Frank Shkreli - Pronarin e gazetës Illyria, Vehbi Bajrami - Gruan e parë shqiptaro-amerikane të zgjedhur në shtetin e Nju Jorkut, Lisa Milicaj - Personalitetin e dalluar të qëndresës antikomuniste, Musli Mulosmanaj - Veprimtarin e hershëm të çështjeve shqiptare, Sami Repishti, po ashtu i dalluar në qëndresën antikomuniste - Zotin Luis Fundo, për kontributin e tij në fillimin e marrëdhënieve tregtare Amerikë-Shqipëri Me titullin mjeshtër i madh u nderua këngëtari Gëzim Nika, ndërsa me dekoratën Nderi i Kombit, regjisori Stan Dragoti. Dy përfaqësues të shoqatës së policëve shqiptarë në SHBA, Ylli Dautaj dhe Elton Shametaj i dhuruan presidentit Nishani Medaljen e Kristaltë të shoqatës, në të cilën bëjnë pjesë rreth 250 oficerë policie. Frank Shkreli, ish-drejtues i lartë i Zërit të Amerikës thotë se është mirënjohës për medaljen që i dha presidenti shqiptar dhe kujton nga vitet e tij të punës se Amerika ka qendruar pranë shqiptarëve edhe në kohët më të vështira: Gëzim Nika, është këngëtar mjaft popullor në trojet shqiptare, i njohur sidomos për këngën “Shqipëri o nëna ime”.